CELEX: 52016PC0225
Language: hu
Date: 2016-04-21
Title: Javaslat A TANÁCS VÉGREHAJTÁSI HATÁROZATA a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében az IUU-halászat elleni küzdelemben nem együttműködő harmadik országok listájának módosításáról

EURÓPAI BIZOTTSÁG
            Brüsszel, 2016.4.21.
            COM(2016) 225 final
            2016/0117(NLE)
            Javaslat
            A TANÁCS VÉGREHAJTÁSI HATÁROZATA
            a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében az IUU-halászat elleni küzdelemben nem együttműködő harmadik országok listájának módosításáról 
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Ez a javaslat a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről szóló, 2008. szeptember 29-i 1005/2008/EK tanácsi rendelet
                  1
                (a továbbiakban: alaprendelet) alkalmazását érinti.
            
            
               Ez a javaslat az alaprendelet végrehajtásának keretébe illeszkedik, és az abban megállapított tartalmi és eljárási követelményeknek megfelelően lefolytatott vizsgálatok és egyeztetések eredményeként jött létre, mely követelmények között szerepel, hogy minden ország teljesítse a nemzetközi jog által rá, mint lobogó, kikötő, forgalomba hozatal szerinti vagy parti államra háruló kötelezettségeket.
            
            
               2012. november 15-én a Bizottság határozatban értesített 8 harmadik országot (Belize, a Fidzsi Köztársaság, a Guineai Köztársaság, a Kambodzsai Királyság, a Panamai Köztársaság, a Srí Lanka Demokratikus Szocialista Köztársaság, a Togói Köztársaság és a Vanuatui Köztársaság) arról az eshetőségről, hogy az alaprendelet értelmében nem együttműködő harmadik országként azonosítja őket.
            
            
               A Bizottság e nyolc országgal szemben démarche-ot indított. Ennek keretében ismertette az eljárás alapjául szolgáló okokat, lehetőséget biztosított az érintett országoknak válaszra és cáfolatra, kiegészítő információk kérésére és benyújtására, a helyzet rendezésére cselekvési tervet javasolt, valamint az értesítés megválaszolásához és a helyzet orvoslásához ésszerű időt biztosított.
            
            
               A 2014. október 14-i bizottsági végrehajtási határozattal a Bizottság a Srí Lanka Demokratikus Szocialista Köztársaságot (a továbbiakban: Srí Lanka) az alaprendelet értelmében nem együttműködő harmadik országként azonosította.
            
            
               A 2015. január 26-i tanácsi végrehajtási határozat útján a Tanács Srí Lanka felvételével módosította a jogellenes, be nem jelentett és szabályozatlan halászat (a továbbiakban: IUU-halászat) felszámolásában nem együttműködő harmadik országok listáját.
            
            
               A csatolt, tanácsi végrehajtási határozatra irányuló javaslat azért született, mert Srí Lankáról bebizonyosodott, hogy a listára való felvételét alátámasztó helyzetet orvosolták, és Srí Lanka olyan gyakorlati intézkedéseket hozott, amelyektől joggal várható a helyzet tartós javulása.
            
            
               Ezért a Bizottság azt javasolja, hogy a Tanács fogadja el a mellékelt határozatjavaslatot.
            
            
               •Összhang a szabályozási terület jelenlegi rendelkezéseivel
            
            
               A Bizottság által a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében nem együttműködő harmadik országként azonosíthatónak tekintett harmadik országok értesítéséről szóló, 2012. november 15-i bizottsági határozattal (HL C 354., 2012.11.17., 1–47. o.) a Bizottság Srí Lankát előzetesen nem együttműködő harmadik országként azonosította.
            
            
               A jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében a Bizottság által nem együttműködő harmadik országnak tekintett harmadik ország azonosításáról szóló, 2014. november 14-i bizottsági végrehajtási határozattal (HL L 297., 2014.10.15., 13–22. o.) a Bizottság Srí Lankát nem együttműködő harmadik országként azonosította.
            
            
               A jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról szóló 2014/170/EU végrehajtási határozat Srí Lanka tekintetében történő módosításáról szóló, 2015. január 26-i bizottsági végrehajtási határozattal (HL L 33., 2015.2.10., 15–18. o.) a Tanács Srí Lankát felvette a nem együttműködő harmadik országok listájára.
            
            
               •Összhang az Unió egyéb szakpolitikáival
            
            
               
                  Tárgytalan.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
         
         
            
               A jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló, 2008. szeptember 29-i 1005/2008/EK tanácsi rendelet.
            
            
               •Szubszidiaritás (nem kizárólagos hatáskör esetén)
            
            
               A javaslat az Európai Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               •Arányosság
            
            
               A javaslat megfelel az arányosság elvének a következők miatt:
            
            
               Az alaprendelet meghatározza az intézkedés formáját, és nem hagy teret nemzeti döntéshozatalnak.
            
            
               Nem szükséges annak feltüntetése, hogy az Unióra, a nemzeti kormányokra, a regionális és helyi hatóságokra, a gazdasági szereplőkre és a polgárokra háruló pénzügyi és adminisztratív teher hogyan minimalizálható, és milyen mértékben arányos a javaslat célkitűzésével.
            
            
               •A jogi aktus típusának megválasztása
            
            
               Javasolt aktus: határozat.
            
            
               Más jogi aktus azért nem lenne megfelelő, mert az alaprendelet nem rendelkezik más lehetőségről.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Az érdekelt felekkel folytatott konzultációk
            
            
               
                  Az érintettek lehetőséget kaptak arra, hogy az alaprendelet rendelkezéseivel összhangban megvédjék érdekeiket a vizsgálati és az egyeztetési eljárás során.
               
            
            
               •Szakértői vélemények beszerzése és felhasználása
            
            
               
                  Külső szakértők bevonására nem volt szükség.
               
            
            
               •Hatásvizsgálat
            
            
               
                  Ez a javaslat az alaprendelet végrehajtásának eredménye.
               
               
                  Az alaprendelet nem ír elő általános hatásvizsgálatot, viszont tartalmazza a megvizsgálandó körülmények teljes listáját.
               
            
         
         
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  Tárgytalan.
               
               
                   4.
                        KÖLTSÉGVETÉSI VONZATOK
               
               
                  A javaslat nincs hatással az uniós költségvetésre.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan, mivel a javaslat a kihirdetést követő napon hatályba lép.
               
            
            
               •Magyarázó dokumentumok (irányelvek esetén)
            
            
               
                  Tárgytalan.
               
            
            
               •A javaslat egyes rendelkezéseinek részletes magyarázata
            
            
               
                  A javaslat módosítja az IUU-halászat elleni küzdelemben nem együttműködő harmadik országoknak a 2014/170/EU tanácsi határozat mellékletében szereplő listáját.
               
            
            
               2016/0117 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében az IUU-halászat elleni küzdelemben nem együttműködő harmadik országok listájának módosításáról 
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről szóló 1005/2008/EK tanácsi rendeletre
                  2
                és különösen annak 34. cikke (1) bekezdésére,
            
         
         
            
               tekintettel az Európai Bizottság javaslatára,
            
            
               mivel:
            
            
               (1)Az 1005/2008/EK rendelet (a továbbiakban: alaprendelet) létrehozza a jogellenes, be nem jelentett és szabályozatlan halászat (a továbbiakban: IUU-halászat) megelőzésére, megakadályozására és felszámolására irányuló uniós rendszert.
            
            
               (2)Az alaprendelet VI. fejezete meghatározza a nem együttműködő harmadik országok azonosításával, a nem együttműködő harmadik országként azonosított országokkal szembeni démarche-okkal, a nem együttműködő országok listájának összeállításával, a nem együttműködő országok listájáról való törléssel, a nem együttműködő harmadik országok listájának nyilvánossá tételével és a sürgősségi intézkedésekkel kapcsolatos eljárásokat.
            
            
               (3)Az alaprendelet 32. cikkének megfelelően az Európai Bizottság (a továbbiakban: a Bizottság) 2012. november 15-i határozatával
                  3
                nyolc harmadik országot értesített arról az eshetőségről, hogy az alaprendelet értelmében nem együttműködő harmadik országként azonosítja őket. Ezen országok egyike a Srí Lanka Demokratikus Szocialista Köztársaság (a továbbiakban: Srí Lanka) volt.
            
            
               (4)A 2012. november 15-i határozatba a Bizottság belefoglalta az esetleges azonosítás alapjául szolgáló főbb tényeket és megfontolásokat.
            
            
               (5)2012. november 15-én a Bizottság külön levélben is tájékoztatta mind a nyolc országot, így Srí Lankát is arról, hogy mérlegeli annak eshetőségét, hogy nem együttműködő harmadik országként azonosítsa őket.
            
            
               (6)2014. október 14-i végrehajtási határozatával
                  4
                (a továbbiakban: a 2014. október 14-i bizottsági végrehajtási határozat) a Bizottság Srí Lankát az IUU-halászat elleni küzdelemben nem együttműködő harmadik országként azonosította. A Bizottság az alaprendelettel összhangban felsorolta azokat az okokat, amelyek miatt úgy véli, hogy ez az állam nem tesz eleget a nemzetközi jog értelmében rá mint lobogó, kikötő, forgalomba hozatal szerinti vagy parti államra háruló azon kötelezettségnek, hogy fellépjen a jogellenes, be nem jelentett és szabályozatlan halászat megelőzése, megakadályozása és felszámolása érdekében.
            
            
               (7)2015. január 26-i (EU) 2015/200 végrehajtási határozatával
                  5
                a Tanács az alaprendelet 33. cikkével összhangban Srí Lanka felvételével módosította az alaprendelet értelmében az IUU-halászat elleni küzdelemben nem együttműködő harmadik országok listáját.
            
            
               (8)Miután a 2014. március 24-i tanácsi végrehajtási határozattal módosult az IUU-halászat elleni küzdelemben nem együttműködő harmadik országok listája, a Bizottság lehetőséget biztosított Srí Lankának az alaprendeletben előírt tartalmi és eljárási követelményeknek megfelelő párbeszéd folytatására. A Bizottság folytatta valamennyi, általa szükségesnek vélt információ gyűjtését és ellenőrzését, beleértve az írásos és szóbeli észrevételeket, amelyek alapján az azonosított országok orvosolni tudnák az azonosítás alapjául szolgáló helyzetet, illetve konkrét lépéseket tehetnének a feltárt hiányosságok megszüntetésére. E folyamat annak elismeréséhez vezetett, hogy Srí Lanka orvosolta a helyzetet, és korrekciós lépéseket tett.
            
            
               (9)Az alaprendelet 34. cikkének (1) bekezdése értelmében ezért indokolt, hogy a Tanács módosítsa a 2014. március 24-i végrehajtási határozatát, és törölje Srí Lankát a nem együttműködő harmadik országok listájáról.
            
            
               (10)Amennyiben az alaprendelet 34. cikke (1) bekezdésének megfelelően elfogadásra kerül olyan tanácsi határozat, amely törli Srí Lankát a nem együttműködő harmadik országok listájáról, úgy tárgytalanná válik a Srí Lankát nem együttműködő harmadik országként azonosító, 2014. október 14-i bizottsági végrehajtási határozat.
            
            
               SRÍ LANKA TÖRLÉSE A NEM EGYÜTTMŰKÖDŐ HARMADIK ORSZÁGOK LISTÁJÁRÓL
            
            
               (11)A 2014. október 14-i végrehajtási határozat és 2015. január 26-i (EU) 2015/200 tanácsi végrehajtási határozat elfogadását követően a Bizottság folytatta a párbeszédet Srí Lankával. Ennek alapján úgy tűnik, Srí Lanka végrehajtotta a nemzetközi jog értelmében fennálló kötelezettségeit, és megfelelő jogi keretet hozott létre a jogellenes, be nem jelentett és szabályozatlan halászat elleni küzdelem érdekében; megfelelő és hatékony nyomonkövetési, ellenőrzési és vizsgálati rendszert vezetett be, amely szerint a fogási adatokat hajónaplóban kell rögzíteni, valamint amelynek keretében a halászhajók rádióhívójelet kaptak és a teljes nyílt tengeri flottát hajómegfigyelési rendszerrel (VMS) szerelték fel; visszatartó erejű szankciókat vezetett be, felülvizsgálta halászati jogi keretét, továbbá biztosította a fogási tanúsítási rendszer megfelelő végrehajtását. Ezenkívül a nemzetközi kötelezettségeknek való megfelelés tekintetében folyamatosan javult Srí Lanka teljesítménye, ideértve a regionális halászati gazdálkodási szervezetek ajánlásaiból és határozataiból eredő nemzetközi kötelezettségeket is, mint például a kikötő szerinti államok által hozandó intézkedéseket és a regionális halászati gazdálkodási szervezetek szabályainak a Srí Lanka-i jogba való átültetését, továbbá Srí Lanka – az ENSZ-nek a jogellenes, be nem jelentett és szabályozatlan halászat elleni nemzetközi cselekvési tervével összhangban (IPOA–UN) – saját nemzeti tervet fogadott el a jogellenes, be nem jelentett és szabályozatlan halászat elleni küzdelem vonatkozásában.
            
            
               (12)A 2012. november 15-határozat, a 2014. október 14-i végrehajtási határozat és a 2015. január 26-i tanácsi végrehajtási határozat következtetéseivel összhangban, valamint a Srí Lanka által szolgáltatott információk alapján a Bizottság megvizsgálta, hogy Srí Lanka jelenleg megfelel-e a nemzetközi jog értelmében rá mint lobogó, kikötő, forgalomba hozatal szerinti, illetve parti államra háruló kötelezettségeknek. Figyelembe vette a helyzet orvoslása érdekében hozott intézkedéseket, valamint a Srí Lanka-i illetékes hatóságok által nyújtott garanciákat.
            
            
               (13)A fentiek alapján a Bizottság arra a következtetésre jutott, hogy a meghozott intézkedéseknek köszönhetően Srí Lanka már teljesíti a nemzetközi jog szerint rá mint lobogó szerinti államra háruló kötelezettségeket, különös tekintettel az ENSZ tengerjogi egyezményének 94., 117. és 118. cikkében, valamint a halállományokról szóló ENSZ-megállapodás 18., 19., 20. és 23. cikkében foglalt rendelkezésekre. A Bizottság ezért megállapította, hogy a Srí Lanka által bemutatottak bizonyítják, hogy az azonosítás alapjául szolgáló helyzetet orvosolták, és Srí Lanka megtette a helyzet tartós javulásának biztosítására alkalmas intézkedéseket.
            
            
               (14)A fentiekben említettek alapján, és az alaprendelet 34. cikkének (1) bekezdése értelmében a Tanács is úgy határozott, hogy Srí Lankát törölni kell az IUU-halászat elleni küzdelemben nem együttműködő harmadik országok listájáról.
            
            
               (15)A Tanács határozata nem zárja ki, hogy a Bizottság vagy a Tanács a jövőben további lépéseket tegyen az alaprendelet VI. fejezetével összhangban abban az esetben, ha tényekkel alátámasztható, hogy Srí Lanka nem tesz eleget az IUU-halászat megelőzése, megakadályozása és felszámolása tekintetében a nemzetközi jog értelmében rá mint lobogó, kikötő, forgalomba hozatal szerinti, illetve parti államra háruló kötelezettségeknek.
            
            
               (16)A nem együttműködő harmadik országként való azonosítás hátrányos következményeire figyelemmel indokolt előírni, hogy azonnal hatályba lépjen Srí Lankának a nem együttműködő harmadik országok listájáról való törlése,
            
            
               ELFOGADTA EZT A HATÁROZATOT: 
            
         
         
            
               1. cikk
            
            
               A 2014/170/EU tanácsi határozat mellékletének helyébe e határozat melléklete lép.
            
            
               2. cikk
            
            
               Ez a határozat az Európai Unió Hivatalos Lapjában való kihirdetését követő napon lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 286., 2008.10.29., 1. o.
               
               
                  
                     (2)
                  HL L 286., 2008.10.29., 1. o.
               
               
                  
                     (3)
                  A Bizottság 2012. november 15-i határozata a Bizottság által a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében nem együttműködő harmadik országként azonosíthatónak tekintett harmadik országok értesítéséről
                     (HL C 354., 2012.11.17., 1. o.).
               
               
                  
                     (4)
                  A Bizottság 2014. október 14-i végrehajtási határozata a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében a Bizottság által nem együttműködő harmadik országnak tekintett harmadik ország azonosításáról (HL L 297., 2014.10.15., 13. o.).
               
               
                  
                     (5)
                  A Tanács 2015. január 26-i (EU) 2015/200 végrehajtási határozata a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról szóló 2014/170/EU végrehajtási határozat Srí Lanka tekintetében történő módosításáról (HL L 33., 2015.2.10., 15–18. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2016.4.21.
            COM(2016) 225 final
            MELLÉKLET
            A jogellenes, be nem jelentett és szabályozatlan (IUU) halászat felszámolásában nem együttműködő harmadik országok listája
            a következőhöz:
            JavaslatA TANÁCS VÉGREHAJTÁSI HATÁROZATA
            a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében az IUU-halászat elleni küzdelemben nem együttműködő harmadik országok listájának módosításáról
            
               
         
         
            
               MELLÉKLET
               
            
               A jogellenes, be nem jelentett és szabályozatlan (IUU) halászat felszámolásában nem együttműködő harmadik országok listája
            
            
               a következőhöz:
            
            
               Javaslat
                  A TANÁCS VÉGREHAJTÁSI HATÁROZATA
            
            
               a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében az IUU-halászat elleni küzdelemben nem együttműködő harmadik országok listájának módosításáról
            
            
                
            
            
                
            
            
                
            
            
            
                
            
            
                
            
            
                
            
            
            
               Kambodzsai Királyság
            
            
               Guineai Köztársaság